
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 86
                                                              din 30 aprilie 2020
privind repartizarea în regim de închiriere a unor locuinţe pentru tineri construite prin Agenţia Naţională pentru Locuinţe şi modificarea Anexei nr. 1 la Hotărârea Consiliului Local Sighișoara nr. 64/26.03.2020, respectiv a Listei de prioritate pentru acordarea locuinţelor A.N.L.
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.740/13.04.2020 şi la Consiliul Local Sighișoara cu nr. 10.283/23.04.2020, de referatul de aprobare, înregistrat cu nr. 9.742/13.04.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019, privind Codul administrativ, cu modificările şi completările ulterioare;

Având în vedere procesul - verbal cu nr. 9.482/08.04.2020 al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, din care reiese repartizarea conform Listei de prioritate pentru acordarea locuințelor A.N.L., aprobată prin Hotărârea Consiliului Local Sighișoara nr. 64/26.03.2020, respectiv repartizarea pentru doamna Dâlbea Paula - Sabina a apartamentului nr. 18, situat în Municipiul Sighișoara, str. Panseluțelor nr. 20, compus din 1 (una) cameră și dependințe, repartizarea pentru doamna Gunea Adriana - Olga a apartamentului nr. 1, situat în Municipiul Sighișoara, str. Panseluţelor nr. 25, compus din 2 (două) camere și dependințe, ca urmare a imposibilității ducerii la îndeplinire a prevederilor art. 1.1 din Hotărârea Consiliului Local Sighișoara nr. 64/26.03.2020, potrivit cărora, acesteia i-a fost repartizat apartamentul nr. 10 situat în Sighișoara, str. Panseluțelor nr. 16, iar suprafața apartamentului astfel repartizat nu asigură exigențele minimale prevăzute în anexa nr. 1 la Legea nr. 114/1996, Legea locuinței și așa cum este menționat în art. 15 alin. (6) din Hotărârea de Guvern nr. 962/2001, eroare produsă dar și imposibilitate de ducere la îndeplinire a prevederilor hotărârii de consiliu amintite, justificată de comunicarea de către S.C. Apă Termic Transport S.A., prin adresa cu nr. 501/03.03.2020, înregistrată în mod corespunzător la Municipiul Sighișoara cu nr. 6.481/03.03.2020, a faptului că apartamentul nr. 10 situat în Sighișoara, str. Panseluțelor nr. 16, ar fi compus din 2 (două) camere și dependinţe, în realitate însă, acesta este compus, de fapt, din 1 (una) cameră și dependințe și nicidecum așa cum a fost comunicat prin adresa amintită, respectiv, că ar fi compus din 2 (două) camere și dependinţe, iar doamna Gunea Adriana - Olga a solicitat un apartament cu 2 (două) camere și dependinţe, în acest sens, eroarea de comunicare amintită fiind îndreptată cu privire la solicitanta amintită anterior, respectiv repartizarea pentru domnul Voica Iosif - Radu a apartamentului nr. 10, situat în Municipiul Sighișoara, str. Panseluțelor nr. 16, compus din 1 (una) cameră și dependințe, urmare a adreselor S.C. Apă Termic Transport S.A. cu nr. 733/02.04.2020 și nr. 736/02.04.2020, înregistrate în mod corespunzător la Municipiul Sighișoara cu nr. 9.215/02.04.2020 şi nr. 9.231/02.04.2020, prin care se comunică apartamentele libere şi eliminarea de pe Lista de prioritate, aprobată prin Hotărârea Consiliului Local Sighișoara nr. 64/26.03.2020, a solicitanților care au primit repartiție pentru locuință construită prin programul Agenției Naționale pentru Locuințe, potrivit procesului - verbal cu nr. 9.482/08.04.2020; 

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare; 

Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;
 Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare; 

 Având în vedere Hotărârea Consiliului Local Sighișoara nr. 18/28.07.2016 privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din această comisie;

Având în vedere Dispoziția Primarului Municipiului Sighișoara nr. 504/22.08.2016 privind constituirea comisiei sociale de analiză pentru repartizarea locuințelor pentru tineri, construite prin A.N.L., așa cum a fost modificată prin Dispoziția Primarului Municipiului Sighișoara nr. 357/15.04.2019;  
Având în vedere prevederile Hotărârii Consiliului Local Sighișoara nr. 64/26.03.2020 privind repartizarea în regim de închiriere a unor locuinţe pentru tineri construite prin Agenţia Naţională pentru Locuinţe şi modificarea Anexei nr. 1 la Hotărârea Consiliului Local Sighișoara nr. 47/27.02.2020, respectiv a  Listei de prioritate pentru acordarea locuinţelor A.N.L;

Având în vedere adresa S.C. Apă Termic Transport S.A. cu nr. 733/02.04.2020, înregistrată în mod corespunzător la Municipiul Sighișoara cu nr. 9.215/02.04.2020, cu referire la locuințele libere aflate în administrarea acestei societăți; 

Având în vedere adresa S.C. Apă Termic Transport S.A. cu nr. 736/02.04.2020, înregistrată în mod corespunzător la Municipiul Sighișoara cu nr. 9.231/02.04.2020, cu referire la locuința liberă aflată în administrarea acestei societăți, rectificându-se totodată eroarea produsă cu adresa de comunicare nr. 501/03.03.2020, înregistrată în mod corespunzător la Municipiul Sighișoara cu nr. 6.481/03.03.2020, referitoare la componența locuinței; 

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin Agenția Națională pentru Locuințe, administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighișoara nr. 97/28.11.2016; 

Având în vedere îndeplinirea condițiilor legale pentru obținerea unei locuințe în blocurile construite prin Agenția Națională pentru Locuințe; 
Având în vedere Raportul de specialitate al Direcției Administrarea Patrimoniului, înregistrat cu nr. 9.741/13.04.2020, cu propunerea de repartizare în regim de închiriere a unor locuinţe pentru tineri construite prin Agenţia Naţională pentru Locuinţe şi modificarea Anexei nr. 1 la Hotărârea Consiliului Local Sighișoara nr. 64/26.03.2020, respectiv a Listei de prioritate pentru acordarea locuinţelor A.N.L.
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019, privind Codul administrativ, cu modificările şi completările ulterioare, 

H O T Ă R Ă Ş T E:

 Art. 1. Se aprobă repartizarea în regim de închiriere a locuinţelor pentru tineri construite prin Agenţia Naţională pentru Locuinţe, astfel:

1. Se repartizează apartamentul nr. 18, situat în Municipiul Sighişoara, str. Panseluțelor nr. 20, compus din 1 (una) cameră şi dependinţe, doamnei Dâlbea Paula - Sabina. 

2. Se repartizează apartamentul nr. 1, situat în Municipiul Sighişoara, str. Panseluțelor nr. 25, compus din 2 (două) camere şi dependinţe, familiei Gunea Adriana - Olga. 

3. Se repartizează apartamentul nr. 10, situat în Municipiul Sighişoara, str. Panseluțelor nr. 16, compus din 1 (una) cameră şi dependinţe, domnului Voica Iosif - Radu. 

  Art. 2. Date fiind prevederile articolului precedent, se aprobă modificarea Anexei nr. 1 la Hotărârea Consiliului Local Sighișoara nr. 64/26.03.2020, în sensul că se elimină din Lista de prioritate pentru acordarea locuințelor A.N.L. următoarele poziții după cum urmează:
- poziția 10, privind pe Dâlbea Paula - Sabina, cu domiciliul în Sighișoara, str. Rozelor nr. 21, bl. 404, ap. 3, punctaj 59, data cererii 19.11.2018, nr. camere 1, conform articolului precedent din prezenta hotărâre; 

- poziția 29, privind pe Voica Iosif - Radu, cu domiciliul în Sighișoara, str. 1 Decembrie 1918, nr. 18, ap. 7 - 8, punctaj 56, data cererii 18.12.2019, nr. camere 2, conform articolului precedent din prezenta hotărâre.

Art. 3. Date fiind prevederile articolelor precedente, în urma modificărilor, se aprobă Lista de prioritate pentru acordarea locuințelor A.N.L., potrivit Anexei nr. 1 la prezenta hotărâre. 

Art. 4. Celelalte prevederi ale Hotărârii Consiliului Local Sighișoara nr. 64/26.03.2020 își păstrează valabilitatea, cu excepția prevederilor art. 1.1 din aceasta, care se abrogă.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Spaţiu Locativ din cadrul aparatului de specialitate şi S.C. Apă Termic Transport S.A.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

             Toth Tivadar      
                                Contrasemnează pentru legalitate
                       SECRETARUL GENERAL al municipiului,

            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Administrarea Patrimoniului;

  3 ex. Compartimentul Spaţiu locativ;

  3 ex. S.C. Apă Termic Transport  S.A.;

  1 ex. pentru membrii și secretarul Comisiei sociale de analiză pentru repartizarea locuințelor pentru tineri,

                                                                                                                                                             construite prin A.N.L.

20 ex.

B.A.  
